Robbie Wessels se storie klink dalk soos 'n Hollywood-sprokie, maar hierdie Vrystaatse klong moes hard werk, sy stem hees sing en skerp lirieke uitdink om uiteindelik die volk se geliefde Poena te word.
Hy is 'n stillerige outjie, wat maar meestal saam met sy twee boeties en twee sussies rondhang. Só anders as die zeff biker-bode, Poena, wat die volk se harte in die TV-reeks Gauteng-alengaleng gesteel het.
"Ek is 'n rustige bachelor, wat lief is vir my rooiwyntjie, Afrikaanse musiek en ons land se mense," het hy eendag skaam-skaam erken.
Maar hy hoef nie nederig te wees oor sy sukses nie. Hy tree ten minste vier keer 'n week op. Sy debuutalbuum, My visserman se vriend, verkoop soos seeppoeier op 'n wasdag en sy nuwe CD "Halley se Komeet" wat Maart 2006 bekendgestel is het al meer as 100 000 kopiee verkoop.
Hy is in 2005 deur Huisgenoot aangewys as die beste nuweling en sy nuwe CD was vir 'n geruime tyd eerste op KYKNeT se DKNT.
2006 het Vodacom besluit om sy liedjie "leeuloop" te gebruik vir 'n advertensie veldtog, en dis juis hierdie advertensie wat hom eintlik sy groot kraak roem toe besorg het.
2007 is 'n baie groot jaar vir Robbie as akteur, sy heel eerste fliek "Poena is Koning" begin einde September by Sterkinekor draai. Poena liefhebbers kan hulle solank gereed maak vir die komedie van die eeu!!!
Robert Albert Wessels is op 30 Oktober 1980 op 'n Vrystaatse plaas gebore. Hy is die tweede van vyf kinders. Hy het op 'n plaas, Hamiltonrus, in die Kroonstad-distrik grootgeword. Sy pa het met mielies, koring, aartappels en wild geboer.
In 1986 het hy sy eerste lomp treëtjies by die Sentrale Volkskool in Kroonstad gegee. "Ek het vir ses maande kitaarlesse geneem, maar het later besluit om eerder rugby te speel. Dit is moes wat 'n boerseun moes doen," vertel Robbie.
Hy het in die laerskool al bietjie begin toneelspeel. "My eerste dramajuffrou was Hannelie Muller. Sy het my gedigte en prosa geleer en ek het ook in al haar skoolkonserte gespeel het."
Sy hoërskoolloopbaan het hy aan die Kroonstad Hoërskool begin. Sy CD het verskeie liedjies op wat oor Kroonstad gaan. "Ek het mos hier grootgeword en ken die mense die beste," vertel Robbie.
"Een van my liedjies gaan oor my koshuisvriend Henno de Vos en 'n ander een oor mnr. Dirkie Hamman, 'n oud-onderwyser."
In 1997 het sy ouers die plaas verkoop en na die Kaap verhuis.
Hy was 'n kranige sportman, maar die kultuur het nie agterweë gebly nie.
Nadat hy in 1998 matriek geslaag het, het hy by die destydse Technikon Pretoria (vandag Tshwane Universiteit van Tegnologie) Drama studeer.
Kort daarna het hy die rol as Anton in die radiovervolgverhaal, Blinkwater, losgeslaan. Poena, Burger van Hart van Staal en kleiner rolle in 7de Laan en Isidingo het gevolg.